open-index/open-wikipedia-markdown huggingface dataset:
Urhea Martin

**Urhea Martin** on englantilaisen fantasiakirjailija Brian Jacquesin Redwalin taru -kirjasarjan kuudes osa. Se julkaistiin suomeksi vuonna 2001. Kirja kertoo soturi Martinin, joka on yksi Redwallin luostarin perustajista, seikkailusta.

## Juoni

Kärppätyranni Badrang hallitsee itäisen meren äärellä sijaitsevaa linnoitusta Suolinnaa. Tyrannin orjat raatavat rakentamassa linnaa, kaivoksilla ja pelloilla. Orjien joukossa oli myös Martin, soturi Luken poika. Hiirinuorukainen kapinoi tyrannia vastaan ja joutui vankikuoppaan. Sinne joutuivat myös orava Huiskahäntä sekä hiiri nimeltään Roima. Linnoituksen lähelle rantautui Badrangin entinen kumppani kaapparikärppäkapteeni Puukenkä Tramun, joka tuli vaatimaan itselleen orjia alukseensa Merikuoriaiseen. Vankikuopassa olleet nuorukaiset pääsivät pakoon myyrä Rumpelin kaivaman pakotunnelin kautta. Myyrä oli tullut Päivälaaksosta seurassaan Päivälaakson Syysruusu, kutsumanimeltään Ruusa, joka oli Roiman sisko sekä Urran Vohin ja Arjan tytär. 

Badrangin soturit sytyttivät Tramunin aluksen tuleen ja jättivät merirosvot kiikkiin rannalle. Martin, Huiskahäntä, Roima, Rumpeli ja Ruusa onnistuivat pakenemaan, mutta vannoivat palaavansa vapauttamaan orjat ja kostamaan Badrangille. Merellä suuri kala hajotti veneen, jolloin Martin, Ruusa ja Rumpeli joutuivat eroon Roimasta ja Huiskahännästä. Roima sekä Huiskahäntä rantautuivat melko lähellä Suolinnaa. He tapasivat kiertelevän näyttelijäseurueen Ruusunmarjan komeljanttarit. Seurue lupautui auttamaan heitä. Martin, Ruusa ja Rumpeli ajautuivat vaivaispäästäisten luokse ja joutuivat lastenvahdeiksi. He tapasivat siili Paulin, joka oli myös lastenhoitajana. 

Ystävykset pääsivät vapaiksi Martinin pelastettua suulan kynsistä päästäispäällikkö Ballamamman poikasen Tinttaran. He päättivät lähteä hakemaan apua orjille Ruusan, Roiman ja Rumpelin kotoa Päivälaaksosta. Matkalla sinne he kohtasivat puussa myyrärouva Pullaliinan Suometsän kukkulan Vartijan, Puukansan sekä karttoja piirtävän sarvipöllö Boldredin. Boldred saattoi ystävykset Päivälaaksoon. Tällä välin oli Roiman ja Huiskahännän onnistunut kiertelevien Ruusunmarjan komeljanttareiden avustuksella vapauttaa osa Suolinnan orjista. Roima vapautti myöhemmin loput orjista. 

Alkoi sota Badrangin joukkojen sekä entisten orjien välillä. Huiskahäntä hyökkäsi yksin Suolinnaa vastaan saaden surmansa. Hän tappoi kuitenkin 30 vihollisen soturia. Martin, Ruusa, Rumpeli ja Pauli lähtivät Päivälaaksosta saamiensa avustajien kanssa kohti Suolinnaa. Pöllö Boldred oli kierrellessään myös hankkinut sotilaita. Taistelussa Badrang tappoi Ruusan, mutta joutui pian itse Martinin tappamaksi. Suolinna hävitettiin taistelussa täydellisesti. Roima, Rumpeli ja Pauli lähtivät entisten orjien kanssa Päivälaaksoon, mutta soturi Martin lähti vaeltamaan yksin Ruusan muisto sydämessään.

## Sisältö
*Ensimmäinen kirja: Vanki ja tyranni
*Toinen kirja: Näyttelijöitä ja etsijöitä
*Kolmas kirja: Suolinnan taistelu
Monegassi

**Monegassi** (omakielinen nimi: *Munegascu*) on Monacossa puhuttu liguurin kielen muoto.

## Puhujamäärät ja status
Sitä puhuu noin 5&nbsp;100 pääasiassa Monacon vanhempaan väestöön kuuluvaa ihmistä, eli noin 17 prosenttia monacolaisista. Monacon perustuslain mukaan maan ainoa virallinen kieli on ranska. Monegassi on sen sijaan "isovanhempien kieli". Paikalliset kieliaktivistit perustivat Monacon perinteiden kansallisen komitean vuonna 1924 tavoitteenaan pelastaa kieli, jolla ei tuolloin vielä ollut kirjallista muotoa.

Monegassia puhuttiin vielä yleisesti Monacon kaduilla 1960–1970 -luvuilla, mutta samaan aikaan lapsia kiellettiin puhumasta sitä kouluissa, koska sitä pidettiin vulgaarina murteena.

Monegassia opetetaan nykyisin Monacon kouluissa, ja sitä käytetään Monacon vanhankaupungin katukylteissä. Monegassiksi on myös kirjoitettu sanakirjoja, runoja ja muita julkaisuja. Monacon kansallislaulu lauletaan monegassiksi. Monegassista tuli pakollinen aine maan alakouluissa ruhtinas Rainier III:n määräyksellä vuonna 1976, ja vuonna 1988 määräys ulotettiin myös Monacossa toimiviin yksityiskouluihin. 

## Kirjakieli ja oikeinkirjoitus
Koska monegassi on ligurian variantti, sitä kirjoitetaan latinalaisin aakkosin.

Monegassin oikeinkirjoitus perustuu italian kieleen seuraavin poikkeuksin:

* **ü** äännetään kuten saksassa tai kuten ranskan **u**
* **œ** äännetään kuten ranskan **é**, ei kuten ranskan **œ** sanassa **bœuf**
* **ç** äännetään kuten ranskan (/s/): *tradiçiùn* tulee ranskan sanasta *tradition*, ei italian sanasta *tradizione*

## Kielioppi ja sanasto
Kielioppi noudattelee muita romaanisia kieliä. Koska verbi taipuu subjektin mukaan, pronomineja ei yleensä käytetä.

Lukusanat 1–10 monegassiksi:

## Lähteet
Pappilan ponitytöt

**Pappilan ponitytöt** on Marvi ja Merja Jalon kirjoittama nuortenkirjasarja. Kirjojen päähenkilöitä ovat sisarukset Assi ja Inka Meriläinen. Tyttöjen isä on kirkkoherra, joten perhe asuu pappilassa. Tytöillä on omat risteytysponit Kazimir ja Nabor, jotka asuvat Kaarron Ravitallilla. Tallia pitää tyttöjen kaverin Peten isä. Kirjoissa Assi, Inka ja Pete joutuvat erilaisiin seikkailuihin. 

Sarjassa on värikkäitä hahmoja. Sivuroolissa on ikäneitosisaruspari (Mourulat), jotka jaksavat hoidella isänsä hautaa ja riidellä naapurinsa Piiraisen ja Piiraisen (Piirakan, joksi Mourulat häntä kutsuvat) koirien kanssa. Kirjasarjan parasta antia onkin tämä sisarusten keskinäinen humoristinen  torailu ja sanailu.  

Sarjassa on ilmestynyt 12 kirjaa. Sopimusta jatko-osista ei ole Kustannusosakeyhtiö Tammen kanssa tehty (vuonna 2005), joten sarjaan ei ainakaan tiettävästi ole tulossa jatkoa.

## Kirjat
Kaikki kirjat ovat Tammen kustantamia.
* Pappilan ponitytöt ja rappiotilan salaisuus (1995)
* Pappilan ponitytöt ja punaisen naamion kirous (1996)
* Pappilan ponitytöt ja hautuumaan haamu (1996)
* Pappilan ponitytöt ja sirkusleijona (1997)
* Pappilan ponitytöt ja valkopäähevonen (1997)
* Pappilan ponitytöt kilpailuissa (1998)
* Pappilan ponitytöt ja Mourujärven hirviö (1999)
* Pappilan ponitytöt ja onnenonkijat (2000)
* Pappilan ponitytöt ja rokkiromanssi (2001)
* Pappilan ponitytöt ja vaarallinen kesä (2001)
* Pappilan ponitytöt ja kesähevoset (2002)
* Pappilan ponitytöt ja hylätty poni (2003)
Uimaopettaja

**Uimaopettaja** on vähintään 18 vuotta täyttänyt, asianmukaisen koulutuksen saanut, pätevä, ammatti- ja vesipelastustaitoinen henkilö, joka on koulutettu opettamaan eri ikäisille ihmisille uimataitoa ja sitä kautta uimaan.

## Koulutus

Suomessa Suomen Uimaopetus- ja Hengenpelastusliitto ry eli SUH vastaa pätevien uimaopettajien kouluttamisesta, uinnin oppisisällön kehittämisestä, oppimateriaalin luomisesta ja tuottamisesta. Liiton tehtävänä on myös uimaopetustoiminnan kaikinpuolinen kehittäminen ja edistäminen valtakunnallisella tasolla.

## Uimaopettajan jatkokurssi

 (koulutusuudistuksen myötä poistunut SUH:n kurssivalikoimasta 2007)

Uimaopettajan jatkokurssilla kouluttaudutaan uimaopettajan ammattiin. Kurssi on tarkoitettu uimaopettajan peruskurssin käyneille. Kurssilla syvennetään peruskurssilla saatuja tietoja ja taitoja mm. uintitekniikoiden opettamisessa ja hengenpelastuksessa. Kurssilla tutustutaan myös aikuisten uinninopetukseen ja uimahallin henkilökunnan työtehtäviin sekä uimahallin turvajärjestelyihin.

SUH edellyttää uinninvalvojilta ja uimakoulujen vastaavilta opettajilta tätä kurssia peruskoulutuksena.

Kurssin aikana suoritetaan uinninvalvojan testiuinti, joka on yksi edellytyksistä kurssin hyväksyttyyn suorittamiseen.

## Uinninvalvojan testiuinti

 (Ei sisälly nykymuotoiseen uimaopettajakurssin sisältöön)
Pelastushyppy + 25 m pelastusuinti ja 10 m pituussukellus uinnista + 15 m vapaavalintainen uintityyli. Päätyseinään kosketuksen jälkeen kolme peräkkäistä syvyyssukellusta 4 metristä, joista kahdella ensimmäisellä nostetaan esine pohjasta ja kolmannella sukelluksella Helly -nukke ylös (4 m allas) / 6 peräkkäistä sukellusta kahdesta metristä, kuudentena Helly-nukke. Seuraavana 50 m samankokoisen pelastettavan kuljetusuinti/Helly-nuken kuljetus. 

Aikaa testin hyväksyttyyn suoritukseen on 3 minuuttia ja 40 sekuntia, aika on sama olipa testin suorittaja mies tai nainen. Uimalasien käyttö testissä on kielletty.

## Käytännön toteutus

Uimaopetustoiminnan käytännön toteuttajina ovat Suomessa kunnat, jotka järjestävät opetuksen kannalta tarkoituksenmukaiset olosuhteet kuntoon - liikuntalaki velvoittaa kunnat siihen - ja palkkaavat vain koulutettuja uimaopettajia hoitamaan tätä tehtävää SUH:n suositusten mukaisesti.

Koululaitos on Suomessa ratkaisevassa asemassa koululaisten uimataidon kehittämisessä. Oleellisen tärkeää koko toiminnan kannalta on ollut se, että 1970 -luvulla vähitellen kehittyi kokonaan uusi ammattikunta - päätoimiset koulujen uimaopettajat. Nämä uimaopettajat ovat yleensä joko kunnan liikunta- tai koulutoimen palkkaamia vakituisia työntekijöitä.

## Aiheesta muualla
* Suomen Uimaopetus- ja Hengenpelastusliitto ry
Kädestä ennustaminen

**Kädestä ennustaminen** (kädestä katsominen, kiromantia tai palmistria) tarkoittaa ennustamista käden ominaisuuksien perusteella. Kädestä ennustamista on harrastettu erilaisin muunnelmin kaikkialla maailmassa.

## Tekniikoita
### Ennustaminen viivojen perusteella
**Elämänviiva** on termi, jolla tarkoitetaan kämmenessä olevista pitkistä rypyistä lähinnä peukaloa olevaa. Elämänviiva on yksi käden neljästä suuresta viivasta, joista tärkeimmät ovat elämän viivan lisäksi **sydämen viiva** ja **pään viiva**, joista väitteiden mukaan voidaan tulkita se, ajatteleeko ihminen järjellään vai luottaako tunteisiinsa. Lisäksi neljäs viiva, eli **kohtalon viiva** on myös tärkeä. Jos se on ihmisellä vahvin, hänen sanotaan elävän työnsä vuoksi. 

Elämänviivan uskotaan osoittavan henkilön elinvoimaa, fyysistä kuntoa ja yleistä tilannetta, sekä pystyvän kertomaan ennalta suuret elämänmuutokset. Sen on uskottu voivan kertoa ihmisen eliniän pituuden ja myös risteävien ihmiskohtaloiden lukumäärän, mutta nykyaikaiset kädestäennustajat eivät yleisesti usko, että ihmisen elinaika riippuu hänen elämänviivan pituudestaan.

Mikäli ihmisen elämänviiva on pisin neljästä suuresta viivasta, ajattelee hän ennustamisen periaatteiden mukaan enimmäkseen kaikkea, joka liittyy ihmisen fyysiseen itseen ja on etusijalla. Ihminen elää vahvalla fyysisellä lihasenergialla.

*1. elämänviiva
*2. päänviiva
*3. sydämenviiva
*4. venuksenvyö
*5. apollonviiva - luovuus
*6. intuitio
*7. kohtalonviiva
*8. mars - elämänviivan ja peukalon välinen viiva
*9. matkat - 6kyltin kohdalla käden sivussa olevat viivat
*10. suhteet - kohtalonviivan ja pikkusormen väliset viivat käden sivussa.

## Katso myös
* Viisi oppia

## Aiheesta muualla

* Palmistria. Teoksessa
Izjum

**Izjum** () on kaupunki Harkovan alueella Ukrainassa. Se sijaitsee Donets-joen varrella 127 kilometriä Harkovasta kaakkoon. Vuonna 2021 (2013) kaupungissa oli 45&nbsp;800 (51&nbsp;500) asukasta. Kaupunki mainitaan ensimmäista kertaa lähteissä vuonna 1571 ja kaupunkioikeudet sillä on ollut vuodesta 1639. Kaupungissa on tiilitehdas, panimo ja optiikan alan tuotantolaitoksia.

Kaupunki on Izjumin piirin hallintokeskus. Tätä piiriä laajennettiin huomattavasti heinäkuussa 2020.

Ranskasta Kiovan ja Harkovan kautta saapuvaa eurooppatie E40 kulkee Izjumin kaupungin läpi (osana Ukrainan valtatietä M03), jatkaakseen idässä Luhanskin kautta Venäjälle (kohti Volgogradia) ja edelleen Kazakstaniin. Kaupungin läpi kulkee myös Harkovasta kaakkoon kohti Krasnyi Lymanin risteysasemaa johtava Ukrainan rautateiden rataosuus.

Vuoden 2013 alussa Ukraina solmi Koillis-Ukrainan Dneprin-Donetskin altaan liuskekaasukentän erään osan, eli Juzovskan esiintymän osalta 50-vuotisen tuotanto-osuussopimuksen Shell-yhtiön kanssa. Juzovskan esiintymän ydinalueet osuvat juuri Harkovan alueen Izjumin ja Donetskin alueen Slovjanskin seudulle.

Vuoden 2022 taisteluissa Venäjä valtasi Izjumin 24. maaliskuuta 2022. Ukrainan joukot valtasivat kaupungin takaisin 10. syyskuuta 2022. Kaupungista löytyi noin 440 ihmisen joukkohauta venäläisten joukkojen jäljiltä. Asiaa tutkitaan sotarikoksena.


Tiedosto:Izyum central square.jpg|Keskusaukio.
Tiedosto:Voznesenskij sobor izjum.jpg|
Tiedosto:Хрестовоздвиженська церква в Ізюмі.jpg|


## Lähteet

## Aiheesta muualla
Karatšev

**Karatšev** (, ) on vuonna 1146 perustettu kaupunki ja Karatševin piirin keskus Brjanskin alueen itäosassa Venäjällä. Vuonna 2010 kaupungin asukasluku oli 19&nbsp;715 ja koko piirin 36&nbsp;036 henkeä.

Keskiajalla se oli pienen ruhtinaskunnan pääkaupunki, joka kuitenkin muutti Peremyšliin. Suurin osa kaupungin vanhasta arkkitehtuurista tuhoutui toisen maailmansodan aikana. 

## Lähteet
Keith Michell

**Keith Michell** (1. joulukuuta 1926 Adelaide, Etelä-Australia, Australia – 20. marraskuuta 2015 Lontoo, Yhdistynyt kuningaskunta) oli australialainen näyttelijä, joka teki paljon näyttelijän työtä Yhdysvalloissa.

Michell tuli tunnetuksi sarjasta *[[Murhasta tuli totta]]*, jossa hän näytteli Dennis Santonia. Hän meni naimisiin näyttelijä Jeanette Sterken kanssa vuonna 1956. Heidän lapsensa Paul Michell ja Helena Michell ovat näyttelijöitä kuten vanhempansakin.

## Lähteet

## Aiheesta muualla
Martin Erat

**Martin Erat** (s. 28. elokuuta 1981 Třebíč, Tšekkoslovakia) on tšekkiläinen jääkiekkohyökkääjä, joka edustaa HC Kometa Brnoa.

## Ura
Nashville Predators varasi Eratin vuonna  varausvuorolla 191. Hän lähti kotimaastaan kesällä 1999 Pohjois-Amerikkaan, Kanadan juniorisarjoihin. Ennen paikkaa NHL:ssä Erat pelasi kaksi kautta WHL:ssä Saskatoon Bladesissa ja Red Deer Rebelsissä. Erat pelasi koko tulokaskautensa 2001–2002 Nashvillen pelaavassa kokoonpanossa tehden 80 ottelussa tehopisteet 9+24=33. Toisella kaudellaan 2002–2003 Erat matkasi NHL:n ja AHL:n välillä, ja teki AHL:n Milwaukee Admiralsissa 45 ottelussa tehopisteet 10+22 ja Nashvillessä 27 ottelussa pisteet 1+7.

Kauden 2003–2004 Erat pelasi koko kauden taas Predatorsissa. Erat pelasi kaudella 76 ottelua tehden niissä tehot 16+33.

Työsulkukaudeksi  Erat siirtyi takaisin kotimaahansa Tšekin pääsarjaan, HC Zlínin joukkueeseen, jossa hän teki 48 ottelussa tehopisteet 20+23. Kaudesta 2005–2006 lähtien Erat pelasi Nashvillessä, kunnes siirtyi huhtikuussa 2013 kauden 2012–2013 siirtotakarajalla Washington Capitalsiin, joka sai pelaajakaupassa hänen lisäkseen hyökkääjä Michael Lattan. Predatorsiin siirtyi  ensimmäisellä kierroksella varattu hyökkääjä Filip Forsberg. Erat oli Predatorsista lähtiessään seurahistorian toiseksi eniten otteluja pelannut sekä maaleja, syöttöpisteitä ja tehopisteitä tehnyt pelaaja David Legwandin jälkeen. Hän pelasi joukkueessa 723 runkosarja- ja 46 pudotuspeliottelua ja teki runkosarjassa 481 tehopistettä, 163 maalia ja 318 syöttöpistettä, ja pudotuspeleissä 23 tehopistettä, kahdeksan maalia ja 15 syöttöpistettä.  

Erat edusti Tšekkiä maajoukkuetason arvoturnauksessa ensimmäistä kertaa Torinon olympialaisissa 2006. Erat pelasi samana vuonna myös Latvian MM-kisoissa.

## Tilastot

## Lähteet
* 
* 
* 
### Viitteet

## Aiheesta muualla
* Martin Erat Jatkoaika.comissa
Utsjoen kirkko

**Utsjoen kirkko** on kirkko Utsjoella pohjoisessa Lapissa. Se on Suomen ja Euroopan unionin pohjoisin kirkko. Kirkon suunnitteli Ernst Lohrmann intendentinkonttorissa ja se rakennettiin harmaakivestä vuosina 1850–1853. Kirkko on pieni, istumapaikkoja on 230 ja pinta-ala on 170 neliömetriä. Kirkko on muodoltaan pitkäkirkko, torni on sen itäpäässä ja länsipäässä on kirkkosalia matalampi tasakattoinen sakaristo. 

Alttaritaulun *Ylösnousemus* (270 × 140&nbsp;cm öljymaalaus kankaalle) maalasi Aukusti Koivisto vuonna 1924. Aiemmin alttariseinällä oli ollut vain puinen kullattu risti.   

Utsjoen kirkko sijaitsee valtatien 4 varrella noin kuusi kilometriä Utsjoen kirkonkylän eteläpuolella. Pidemmän matkan takaa kirkkoon saapuneet ihmiset ovat yöpyneet kirkon lähistöllä olevissa kirkkotuvissa. Utsjoen kirkkotuvat on entisöity perustusten pohjalta, vanhimmat ovat 1700-luvulta ja suurin osa 1800-luvulta. Kirkkotupia on yhteensä 14 ja lisäksi on yksi entisöity kammi. 

Yhdessä viereisen Utsjoen pappilan kanssa Utsjoen kirkko ja Utsjoen kirkkotuvat ovat osa Museoviraston vuonna 2009 valtakunnallisesti merkittäväksi rakennetuksi kulttuuriympäristöksi määrittelemää Utsjoen kirkkomaisemaa.

## Lähteet

## Aiheesta muualla

* Utsjoen kirkkotuvat Retkipaikka.fi-sivustolla
*
Carlito (showpainija)

**Carly Colón  Jr.** (s. 21. helmikuuta 1979), kehänimeltään **Carlito**, on Puerto Ricosta kotoisin oleva showpainija, joka asuu nykyään Miamissa Floridassa. Carliton koulutti hänen oma isänsä, entinen painija Carlos Colon Sr. Carlito debytoi kehässä vuonna 2000. Hänen lopetusliikkeensä on backstabber. 

## Mestaruudet
*1x FC Television -mestaruus
*11x WWC Universal raskaan sarjan mestaruus
*2x WWC World Tag Team -mestaruus – Eddié Colònin kanssa ja kerran Konnanin kanssa
*1x WWE Intercontinental -mestaruus
*1x Yhdysvaltain-mestaruus
*1x WWE Tag Team -mestaruus – Primo Colònin kanssa

## Lähteet

## Aiheesta muualla

*Carly Colón (Carlito) WWE.com sivustolla
*Carly Colón Online World of Wrestling sivustolla 
*
Schandmaul

**Schandmaul** on saksalainen folk rock -yhtye, joka perustettiin kesällä 1998. Yhtyeen kappaleiden sanoitukset ovat saksaksi. Monissa kappaleissa käytetään keskiaikaisen tunnelman luomiseksi vanhoja soittimia, kuten skalmeijaa ja säkkipilliä. 
 
## Kokoonpano
### Nykyiset jäsenet

* Thomas Lindner: laulu, akustinen kitara, harmonikka
* Birgit Muggenthaler: huilut, skalmeija, säkkipilli, laulu
* Anna Kränzlein: viulu, kampiliira, laulu
* Martin "Ducky" Duckstein: sähkökitara, akustinen kitara, klassinen kitara, laulu
* Stefan Brunner: rummut, lyömäsoittimet, laulu
* Matthias Richter: basso  

### Entiset jäsenet

* Hubsi Widmann: basso, mandoliini, kampiliira, laulu

## Diskografia

### Albumit
* 1999: *Wahre Helden*
* 2000: *Von Spitzbuben und anderen Halunken*
* 2002: *Narrenkönig*
* 2004: *Wie Pech & Schwefel*
* 2006: *Mit Leib und Seele*
* 2008: *[[Anderswelt]]*
* 2011: *[[Traumtänzer]]*
* 2014: *Unendlich*
* 2016: *Leuchtfeuer*
* 2019: *Artus*

### Livealbumit
* 2003: *Hexenkessel*
* 2005: *Kunststück*
* 2009: *Sinnfonie*

### Singlet
* 2005: *Bin Unterwegs*
* 2005: *Immer noch wach*, Tanzwutin kanssa)
* 2006: *Kein Weg zu weit* 
* 2010: *Hexeneinmaleins*
* 2011: *Der Anker*

### DVD:t
* 2003: *Hexenkessel*
* 2005: *Kunststück*
* 2008: *Sinnbilder*
* 2009: *Sinnfonie*

## Aiheesta muualla

* Viralliset sivut
666 (yhtye)

**666** on Saksasta kotoisin oleva musiikkiyhtye, joka soittaa konemusiikkia. Yhtyeeseen kuuluu kaksi jäsentä, Dj 666 eli Mike Griesheimer ja toinen tuottaja Thomas Detert. He ovat samat henkilöt, jotka muodostivat myös eurodance-kokoonpano Activaten 1990-luvun alussa. Activate julkaisi muutaman singlen, joista tunnetuimpia ovat *"Let the Rhythm Take Control"* ja *"Beat of Drum"*. Heidän sen aikaisista tuotoksistaan tunnetuin on *"Save me"* vuodelta 1994.

666:n musiikki on omalaatuista teknomusiikkia. Se on hieman kovempaa kuin tavallinen dance ja siinä on samaa tyyliä kuin vanhassa teknossa, jonka piti olla jo ohi mennyttä. 666:llä on kuitenkin paljon vannoutuneita faneja. Vuodesta 1997 ryhmän tyyli on ollut selkeästi dancea.

Dj 666 eli Mike Griesheimer syntyi vuonna 1968 Mannheimissa, Saksassa. Hän tapasi myöhemmin edellä mainitun Thomas Detertin, josta tuli hänen hyvä ystävänsä ja työtoverinsa.

Useat 666:n julkaisut ovat myyneet kultaa, hopeaa sekä platinaa. *"Paradoxx"*-kappaleen lp-versio oli myyntilistoilla 112 viikkoa. Suomessa tunnetuimpia julkaisuja lienee *"Supadupafly"*. *"Alarma"* on ensimmäinen 666-nimellä julkaistu single. Muita singlejulkaisuja ovat *"Diablo"*, *"Amokk"* sekä *"Bomba"*. Viimeisin julkaisu on nimeltään *"Policia"*. 

666:n keulahahmoina ovat tanssijat ja laulajat *"Sam"* ja *"Carry"* sekä *Demoniksi* kutsuttu mieshenkilö. He toimivat esiintyjinä muissakin projekteissa kuten *[[Scooter]]* ja *[[ATB]]*.

## Julkaisut
### Studioalbumit
* Paradoxx (1998)
* Nitemare (1999)
* Who's Afraid Of…? (2000)

### Singlet
* Bomba!
* D.E.V.I.L.
* Alarma!
* Amokk
* Amokk / Alarma!
* Amokk / Diablo
* Diablo
* Paradoxx
* Bomba!k
* Dance 2 Disco
* Who's Afraid Of...?
* Supa-Dupa-Fly
* Insanity
* Dance Now!
* Policia
* Salute!

## Aiheesta muualla
* http://www.666-homepage.com/
* http://www.dj666.com
* http://www.discogs.com/artist/666
Kabir Bedi

**Kabir Bedi** (s. 16. tammikuuta 1946 Lahore, Brittiläinen Intia) on intialainen näyttelijä. Hän on näytellyt *[[James Bond]]* -elokuvassa *[[Octopussy – mustekala]]*. Sarjassa *[[Kauniit ja rohkeat]]* hän on tehnyt roolin Prinssi Omar Rashidina. Hänen ensimmäinen kansainvälistäkin mainetta saanut roolinsa on Sergio Solliman minisarjassa *[[Sandokan]]*, jossa hän näyttelee nimiroolia ja jonka ansiosta häntä pidetään ”ainoana oikeana Sandokanina”.

## Valikoitu filmografia
* *[[Kuolema Sandokanille]]* (*Sandokan*, 1976)
* *[[Merirosvo (elokuva)|Merirosvo]]* (*Il corsaro nero*, 1976)
* *[[Bagdadin varas (vuoden 1978 elokuva)|Bagdadin varas]]* (*The Thief of Baghdad*, 1978)
* *[[Ashanti – seikkailu Afrikassa]]* (*Ashanti*, 1979)
* *[[Octopussy – mustekala]]* (*Octopussy*, 1983)
* *[[Dil Aashna Hai]]* (1992)
* *[[Main Hoon Na]]* (2004)
* *[[Dilwale (vuoden 2015 elokuva)|Dilwale]]* (2015)

## Lähteet

## Aiheesta muualla
Albert Atterberg

**Albert Mauritz Atterberg** (19. maaliskuuta 1846 Härnösand – 4. huhtikuuta 1916 Kalmar) oli ruotsalainen geologi. Hänen maalajien ominaisuuksia, luokittelua ja ammattisanastoa käsittelevät työnsä saavuttivat kansainvälistä mainetta ja ovat Suomessakin käytetyn maalajiluokituksen esikuvana.

Atterberg väitteli filosofian tohtoriksi Uppsalassa vuonna 1872 ja oli analyyttisen kemian dosentti Uppsalan yliopistossa vuodesta 1874. Vuosina 1875–1876 hän työskenteli A.W. Hofmannin laboratoriossa Berliinissä. Kalmarin kemiallisen tarkastuslaitoksen (Kemiska stationen i Kalmar) johtajana hän toimi vuosina 1877–1916.

Hän tutki maanviljelyskemiaa sekä viljakasvien fysiologiaa ja niiden siemeniä. Maalajitutkimukset Atterberg aloitti vuonna 1901 ja julkaisi niistä artikkeleita vuodesta 1902 lähtien.

Säveltäjä Kurt Atterberg oli Albert Atterbergin veljenpoika.

## Kirjoituksia maalajeista
* 1902: Sandslagens egenskaper och terminologi. Tidskrift för landtmän vol. 23 s. 525–528, 543–547; vol. 24 (1903) s. 555–562.
* 1903: Sandslagens klassifikation och terminologi. Geologiska Föreningens i Stockholm Förhandlingar vol. 25 (7) s. 397–412.
* 1905: De klastiska jordbeståndsdelarnas terminologi: Geologiska Föreningens i Stockholm Förhandlingar vol. 27 (4) s. 225–232.
* 1905: Die rationelle Klassifikation der Sande und Kiese. Chemiker-Zeitung vol. 29 s. 195–198, 1074.
* 1912: Mekaniska jordanalysen och klassifikationen af de svenska mineralordslagen. Kungliga Lantbruks-Akademiens Handlingar och Tidskrift vol. 51 (6) s. 438–463.
* 1914: Die Konsistenzkurven der Mineralböden. Internationale Mitteilungen für Bodenkunde vol. 4 s. 418–432.
* 1915: Mineraljordarnas klassifikation efter deras konsistensformer och konsistensgrader. Kungliga Lantbruks-Akademiens Handlingar vol. 54 s. 497–532.

## Lähteet
* Svenskt biografiskt lexikon. Stockholm 1920, andra bandet s. 411–416.
Jeanette Sterke

**Jeanette Sterke** (s. 1934 Praha, Tšekkoslovakia) on tšekkiläissyntyinen australialainen näyttelijä. Hän on naimisissa näyttelijä Keith Michellin kanssa ja heillä on kaksi lasta.

## Aiheesta muualla
* 
*
Robert Esmie

**Robert Esmie** (s. 5. heinäkuuta 1972 Jamaika) on kanadalainen yleisurheilija, joka voitti olympiakultaa 4&nbsp;×&nbsp;100 metrin viestijoukkueessa vuoden 1996 olympialaisissa.

Esmie syntyi Jamaikalla, mutta kasvoi Sudburyssä, Ontariossa. Hän muodosti Glenroy Gilbertin, Bruny Surinin ja Donovan Baileyn kanssa maailman parhaan 4&nbsp;×&nbsp;100 metrin viestijoukkueen 1990-luvun puolivälissä. 

Essie oli seitsemäs 100 metrin juoksussa ja voitti pronssimitalin 4&nbsp;×&nbsp;100 metrin juoksussa MM-kilpailuissa 1993. 

Vuonna 1995 Esmie voitti pronssia 60 metrin juoksussa hallimaailmanmestaruuskilpailuissa. MM-kilpailuissa 1995 Esmie oli jälleen voittamassa 4&nbsp;×&nbsp;100 metrin juoksua.

Atlantan olympialaisissa Kanadan joukkue voitti Yhdysvallat 4&nbsp;×&nbsp;100 metrin juoksussa ja voitti olympiakultaa. 

Esmie ja Kanadan joukkue voitti kultaa MM-kilpailuissa 1997 4&nbsp;×&nbsp;100 metrin juoksussa.
Luettelo joista pituuden mukaan

Tämä on **luettelo maailman pisimmistä [[joki|joista]]**. Pituus on laskettu sivujoen lähteestä, mikäli näin saatu pituus on varsinaista jokea suurempi. Jokien ilmoitettu pituus vaihtelee jonkin verran tietolähteestä ja mittaustavasta riippuen, eikä jokien keskinäinen sijoitus ole yksiselitteinen. Virtaama on laskettu kuutiometreinä sekunnissa joen suuaukolta tai sen läheisyydestä.

Luettelossa otettu huomioon sivujoet, joiden pituus tai virtaama on otettu huomioon kokonaisluvussa.  

Jokien pituuden mittaaminen on vaikeaa, sillä niillä on fraktaalinen luonne – mitä tarkemmin mitataan, sitä pidemmältä joki vaikuttaa. On myös vaikea määritellä joen alku- ja loppupiste, koska monet yläjuoksun haarat voivat olla kuivina osan vuodesta. Laajoilla suistoalueilla on useita haaroja, joiden pituus vaihtelee. Eräät suuret joet laajenevat vähitellen lahdiksi saavuttaessaan rannikon.

## Joet, joiden pituus on yli 1&nbsp;000 km

## Katso myös
* Luettelo Suomen yli sata kilometriä pitkistä joista

## Lähteet
Daijirō Katō

**Daijirō Katō** (, 4. heinäkuuta 1974 Saitama, Japani &ndash; 20. huhtikuuta 2003 Suzuka, Japani) oli japanilainen ratamoottoripyöräilijä. Katō voitti vuonna 2001 250-kuutioisten lajin maailmanmestaruuden. 

## Elämäkerta ja ura
Katō aloitti ratamoottoripyöräilyn vuonna 1992 ja MM-sarjassa hän debytoi vuonna 1996. Ensimmäisessä kilpailussaan Suzukassa Japanissa kotiradallaan Katō ajoi kolmanneksi. Seuraavana vuonna hän voitti myös ratamoottoripyöräilyn Japanin mestaruuden. Samana vuonna Katō ajoi kauden ainoan kilpailun Japanissa ja onnistui voittamaan sen. Sama toistui seuraavana vuonna. Vasta kaudella 2000 Katō lähti tavoittelemaan maailmanmestaruutta. Hän oli kolmas voitettuaan neljä osakilpailua. Seuraavana vuonna hän voitti kaikkiaan 11 osakilpailua ja maailmanmestaruuden selkeästi.

Seuraavalla kaudella Katō pääsi tallinsa Gresini Racingin kanssa nousemaan kuninkuusluokkaan, MotoGP-luokkaan. Vaikka Kato ajoi suurimman osan kaudesta vanhalla Honda NSR500-pyörällä suurempitehoisia MotoGP-pyöriä vastaan, teki hän vakuuttavaa työtä ja oli jopa aika ajoin nopeampi kuin tehdaskuljettajana ajanut Tohru Ukawa. Kato sai käyttöönsä uuden RC211V-pyörän Brnon osakilpailuun ja ajoi heti ensimmäisessä kilpailussaan pyörällä palkintokorokkeelle. Avauskausi tuotti kaksi kakkossijaa, ja kauden päätteeksi Kato palkittiin Vuoden tulokas -tittelillä. Talvitesteissä ennen kautta 2003 Kato jatkoi erittäin vakuuttavia otteitaan ja hallitseva maailmanmestari Valentino Rossi nimesikin Katon yhdeksi kovimmista haastajistaan alkavalla kaudella. Seuraavalla kaudella Katō ehti kuitenkin ajaa vain yhden osakilpailun, kotikilpailunsa Suzukassa 6. huhtikuuta. Kisa päättyi hänen kuolemaansa. Katō sai surmansa radan viimeisessä šikaanissa menetettyään pyöränsä hallinnan ja ajettuaan n. 200 km/h.

Monet kysymykset seurasivat Katōn kuolemaa. Hän ajoi radan reunalla olleeseen seinään ja lensi pyörän selästä seuraavalle osalle rataa. Normaalisti kun joku moottoriurheilija joutuu vaaralliseen tilanteeseen kisan aikana, liehutetaan punaista lippua ja kilpailu keskeytetään, mutta kun Katō loukkaantui, tätä ei tapahtunut. Katō vietiin sairaalaan, jossa hän makasi kaksi viikkoa koomassa, kunnes kuoli 20. huhtikuuta 2003. Katōn onnettomuuden jälkeen Suzukassa ei enää ole kilpailtu ratamoottoripyöräilyn kilpailuja, järjestäjien mukaan sen huonon turvallisuuden takia.

## Lähteet
Viisari

**Viisari** () eli **osoitin** on jotakin mitattua arvoa osoittava mekaaninen osa analogisessa mekaanisessa kellossa tai viisarimallisessa mittarissa. Mekaanisessa vaa'assa voi olla viisari, joka näyttää vaakakuppien olevan keskenään tasapainossa.

Kellossa viisari on kellotaulun olennainen osa, jolla ilmoitetaan kellonaika. Viisareita on useita erilaisia, kuten tunti-, minuutti- ja sekuntiviisari sekä herätyskelloissa herätysviisari. Viisarit pyritään saamaan paremmin toisistaan erottuviksi tekemällä ne eripaksuisiksi ja -pituisiksi. Pimeässä näkyvyyttä parannetaan usein fosforoivalla maalilla. Tavallisesti viisarit on kiinnitetty kellotaulun keskelle samankeskeisesti kukin omaan akseliinsa.
Ruohovarsi

**Ruohovarsi** on kasvin maanpäällinen varsi, joka on puutumaton ja kuolee yhden kasvukauden jälkeen. Ruohovartiset kasvit voivat olla yksi-, kaksi- tai monivuotisia. Ruohovartisia kasveja kutsutaan yleisesti ottaen ruohoiksi.

Ruohovarsi kasvaa pituutta kärjestään. Heinäkasvien kortta, joka kasvaa pituutta nivelkohdista, voidaan pitää erikoisrakenteisena ruohovartena. Ruohovartiset kasvit voivat olla hyvinkin monenkokoisia, ja kasvitieteellisessä mielessä esimerkiksi yksisirkkaisiin kuuluvat banaanikasvit ovat ruohovartisia eivätkä puuvartisia.

Metsissä ruohovartisia kasveja kasvaa yleensä kenttäkerroksessa, mutta niitä voi olla myös muun muassa epifyytteinä tai kiipeilevinä köynnöksinä.
Särkänniemen kummituslinna

**Kummituslinna** oli Särkänniemen huvipuistossa vuosina 1985–1999 toiminut kummitusjuna. Sen suunnitteli taiteilija Ari Backman, joka vastasi myös samalla paikalla sijainneen alkuperäisen Kummitusjunan (avattu 1978) suunnittelusta.

## Kuvaus kummituslinnasta

Kummituslinna oli ulkonäöltään huomattavasti synkempi ja groteskimpi kuin alkuperäinen 1970-luvun värikäs ja iloisesti kuvitettu Kummitusjuna. Rakennuksen alkuperäiset mitat olivat 19.5 m x 9.2 m aina vuoteen 1980 asti. Rakennusta laajennettiin seuraavana vuonna, kun siihen rakennettiin takanäyttämö, jolloin rakennuksen leveys kasvoi 2.5 metriä. Jolloin ratakierroksen saatiin paljon enemmän hahmoja nähtäväksi.

Kummituslinnassa oli myöhemmin jäljellä lähinnä vain sen tekniikkaa ja alkuperäisen Kummitusjunan ajoilta peräisin oleva rata, joka on jo kerran uusittu — esimerkiksi kolmella eri värillä (keltainen, punainen, violetti) maalatut vaunut ovat vielä alkuperäisiä. Laitteen vuonna 2000 tehty uudelleensuunnittelu ja -rakennus oli kuitenkin niin perinpohjainen, että Backmanin Kummituslinnan voi sanoa kadonneen lopullisesti. Kummituslinna oli läpi historiansa suosituimpia laitteita koko Särkänniemessä. 

## Aiheesta muualla
*Backmanin Kummituslinna
Nicole (laulaja)

**Nicole** (s. **Nicole Hohloch**, 25. lokakuuta 1964 Saarbrücken, Saksan liittotasavalta) on saksalainen iskelmälaulaja.

Hän edusti Länsi-Saksaa vuoden 1982 Eurovision laulukilpailussa ja voitti ylivoimaisesti kappaleella "Ein bißchen Frieden". Laulun oli säveltänyt Ralph Siegel ja sanoittanut Bernd Meinunger. Nicole on laulanut kappaleen saksan lisäksi myös englanniksi, ranskaksi, hollanniksi, espanjaksi ja tanskaksi. Laulun englanninkielinen versio "A Little Peace" oli 500. listaykkönen Ison-Britannian singlelistoilla. 

## Lähteet

## Aiheesta muualla

*Ein bißchen Frieden -kappaleen sanat ja englanninkielinen käännös
*
*Nicolen kotisivut
Guy Hamilton

**Guy Hamilton** (16. syyskuuta 1922 Pariisi, Ranska – 20. huhtikuuta 2016 Mallorca, Espanja) oli brittiläinen elokuvaohjaaja, joka tunnetaan muun muassa neljästä *[[James Bond]]* -ohjauksestaan.

Hamilton toimi uransa alussa apulaisohjaajana. Vuonna 1952 valmistui *The Ringer* -elokuva, joka oli hänen ensimmäinen oma ohjauksensa. Hamilton ohjasi Britanniassa monta toiminta- ja draamaelokuvaa. Vuonna 1964 hän ohjasi Bond-elokuvan *[[007 ja Kultasormi]]*. Sen jälkeen Hamilton ohjasi elokuvan *[[Hautajaiset Berliinissä (elokuva)|Hautajaiset Berliinissä]]* (*Funeral in Berlin*, 1966), joka myös oli osa agenttielokuvasarjaa, jonka päähenkilö oli Michael Cainen esittämä Harry Palmer.

*[[Taistelu Englannista (elokuva)|Taistelu Englannista]]* (*Battle of Britain*, 1969) oli jättibudjetilla tehty suurtuotanto. Seuraava ohjaus oli Bond-saagan kahdeksas osa, *[[Timantit ovat ikuisia]]* (*Diamonds Are Forever*, 1971). Vuonna 1973 valmistui Hamiltonin ohjaama Bond-elokuva *[[Elä ja anna toisten kuolla]]* (*Live and Let Die*), ja 1974 valmistui Hamiltonin viimeiseksi jäänyt Bond-ohjaus, *[[007 ja kultainen ase]]* (*The Man with the Golden Gun*).

Hamilton jatkoi brittiläisen elokuvateollisuuden parissa. *[[Navaronen haukat (elokuva)|Navaronen haukat]]* (*Force 10 from Navarone*, 1978) jäi elokuvien *[[Rikos auringon alla]]* (*Evil Under the Sun*, 1982) ja *Remo – aseeton ja vaarallinen* (*Remo Williams: The Adventure Begins*, 1985) ohella Hamiltonin viimeiseksi suurohjaustyöksi.

Vuonna 1978 Hamilton palkattiin ohjaamaan ensimmäinen *Teräsmies*-elokuva, kun elokuva oli tarkoitus kuvata Italiassa, mutta kun kuvauspaikaksi vaihtui Britannia, hän joutui jättäytymään pois projektista, koska hän ei voinut verotussyistä viettää kotimaassaan enempää kuin 30 päivää vuodessa. Hänen tilalleen palkattiin Richard Donner.

## Filmografia

## Lähteet

## Aiheesta muualla
*
Fox McCloud

**Fox McCloud** () on Takaya Imamuran luoma kuvitteellinen videopelihahmo. Hän on oranssiturkkinen kettuhahmo.

Fox McCloud on *[[Star Fox]]* -pelien päähenkilö. Foxin isä, James McCloud, oli ensimmäisiä Star Fox-ryhmän jäseniä Peppy Haren ja Pigma Dengarin kanssa. Pigma kuitenkin petti Star Foxin ja liittyi Androssin joukkoihin. Samalla James sai surmansa. Fox liittyi myöhemmin Star Foxiin puolustaakseen Corneriaa ja kostaakseen isänsä kuoleman. 

Fox toimii Star Foxin hyökkäyskomppanjan johtajana. Apunaan hänellä on yleensä Falco Lombardi, Slippy Toad ja Peppy Hare. Foxin aseistukseen kuuluu usein Arwing-alus, sekä Blaster-laserase. *[[Star Fox Adventures]]*-pelissä hän käytti aseenaan erikoista sauvaa. Tämä sauva tosin kuului alun perin Krystalille, jolle Fox luovuttikin sauvan aivan pelin lopussa.

Foxin vakiovihollisiin kuuluvat Andross, sekä Star Wolf -ryhmä, joka on ikään kuin ”pahan puolen Star Fox”.

## Esiintymiset
**[[Starwing]]* (SNES) (1993)
**[[Lylat Wars]]* (N64) (1997)
**[[Super Smash Bros.]]* (N64) (1999)
**[[Super Smash Bros. Melee]]* (NGC) (2001)
**[[Star Fox Adventures]]* (NGC) (2002)
**[[Star Fox: Assault]]* (NGC) (2005)
**[[Star Fox Command]]* (NDS) (2006)
**[[Super Smash Bros. Brawl]]* (Wii) (2008)
**[[Star Fox 64 3D]]* (N3DS) (2011)
**[[Super Smash Bros. for Nintendo 3DS & Wii U]]* (N3DS / Wii U) (2014)
**[[Star Fox Zero]]* (Wii U) (2016)
**[[Star Fox Guard]]* (Wii U) (2016)
*** (NS) (2018)
**[[Super Smash Bros. Ultimate]]* (NS) (2018)
Ghorfa

**Ghorfa** on berberikansan käyttämä viljan varastoimiseen tarkoitettu holvattu rakennus. Ghorfat voivat olla useita kerroksia korkeita. Ksar on suurempi kokonaisuus, joka koostuu useista ghorfista. Tähtien sota -elokuvissa on kuvattu ghorfia Anakin Skywalkerin lapsuudenkotina.
Liete

**Liete** on nesteen ja hienojakoisen aineksen muodostama seos. Liete näkyy nesteen sameutena, koska hiukkaset vajoavat pohjaan tai nousevat pintaan hyvin hitaasti. 

Geologiassa liete tarkoittaa veden ja savi- tai silttiaineksen tai molempien juoksevaa tai puolijuoksevaa seosta. Kiinteistä mineraalihiukkasista koostuvan hienoaineksen rakeiden koko on alle 0,06 mm. Koska vettä tiheämmät kappaleet vajoavat pohjaan sitä hitaammin mitä pienempiä ne ovat, saattaa hienoin saviaines pysyä kuukausia veteen liettyneenä. Hiukkasten vajoamisnopeuteen vaikuttaa myös veden virtausten voimakkuus: vuolaat virtaukset pystyvät pitämään raskaammatkin hiukkaset liikkeessä.

Luonnonvesien pohjalle laskeutuva liete muodostaa kerrostumia, sedimenttejä, kuten savea, liejua tai hiesua. Miljoonien vuosien kuluessa kerrostuma kovettuu kiveksi (lutiitti), joka voi olla kivilajiltaan aineksen raekoosta riippuen esimerkiksi savikiveä, silttikiveä tai lietekiveä. Lietekivi on siltistä ja saviaineksesta muodostunut kivilaji.

Maataloudessa yleinen liete on lietelanta, joka on kotieläinten ulosteen ja virtsan muodostamaa seosta. Yhdyskuntien jätevesien käsittelyssä muodostuu puhdistamolietettä.

## Lähteet

## Aiheesta muualla
Oikeusjuttu (romaani)

**Oikeusjuttu** () on Franz Kafkan tunnetuimpiin teoksiin kuuluva romaani. Se kertoo paikallisessa pankissa työskentelevästä 30-vuotiaasta Josef K.:sta, joka eräänä aamuna herättyään vangitaan ja asetetaan syytteeseen rikoksesta, jota ei koskaan paljasteta. Kirjan tapahtumat kestävät vuoden. *Oikeusjuttu* tulkitaan usein yhteiskunnalliseksi satiiriksi, jossa Josef K. on viaton byrokratian uhri. Kirjasta on kuitenkin tehty tulkintoja myös ”metafyysisenä romaanina”, jossa Josef K. on tosiasiassa moraalisesti syyllinen ja itsepetoksen vanki. Jotkut kirjallisuuskriitikot ovat myös väittäneet *Oikeusjuttua* formalistiseksi, sisällöltään tyhjäksi teokseksi.

Kafka työsti *Oikeusjuttua* tehokkaasti talvella 1916–1917, kunnes tuberkuloosi vei häneltä työkyvyn.

Vaikka *Oikeusjutun* tarina saa loppuratkaisun, toisin kuin varhaisempi romaani *[[Mies joka katosi]]*, myös *Oikeusjuttu* jäi keskeneräiseksi kirjailijan kuollessa. Käsikirjoituksen toimitti ja puhtaaksikirjoitti Kafkan ystävä Max Brod, ja se julkaistiin saksaksi 1925.

Israelin ja Saksan välille syntyi vuonna 2009 kiista *Oikeusjutun* alkuperäiskäsikirjoituksen omistuksesta. Käsikirjoitus myytiin vuonna 1988 huutokaupassa Saksaan Marbachin nykykirjallisuuden arkistolle. Israelin kansalliskirjasto pitää myyntiä laittomana ja katsoo olevansa käsikirjoituksen ainoa laillinen omistaja.

## Suomennokset
*  - 6. painos
* 

## Katso myös
* *[[Oikeusjuttu (elokuva)]]*
* Le Monden vuosisadan 100 kirjaa

## Lähteet

## Aiheesta muualla

*Päivi Kososen arvio Oikeusjutusta Kiiltomato.netissä
Nylon Moon

**Nylon Moon** on Nylon Beatin ensimmäinen englanninkielinen albumi, jolla yritettiin päästä ulkomaille. Japanin ja Korean painokset ovat muuten samat, paitsi että Korean painoksessa viimeinen kappale on *Diving Deep*in sijasta *Lä-lä-lä*. Albumi on myynyt Suomessa kultaa, vaikka se ei ole ollut viikkoakaan Suomen albumilistalla.

Kappaleet olivat edellisten albumien, Nylon Beatin ja Satasen lainan kappaleita käännettyinä versioina. Levyltä julkaistiin vain *Like A Fool* -single, joka on käännös kappaleesta *[[Rakastuin mä looseriin]]*. Kaikki albumin kappaleet ovat Risto Asikaisen käsialaa.

## Kappaleet
#Like A Fool – 3.58
#Don't Disappoint Me – 3.49
#Princess – 3.38
#Eternal Love – 3.33
#If I Had Your Number – 3.18
#Nylon Moon – 3.15
#Fighter – 3.58
#Yo-yo – 3.35
#Africa At Night – 3.46
#If – 4.00
#Why Me, Why You? – 3.42
#Tell It To Your Mother – 3.29
#All Right – 3.58
#L.O.V.E. blue – 4.07
#Eternal Love (136 BPM) – 3.39
#Diving Deep – 3.58

## Vierailevat muusikot
* Stiina Jean – taustalaulu
* Juha Lanu – akustinen kitara
* Risto Asikainen – koskettimet, kitarat

## Aiheesta muualla
* Nylon Moon Discogsissa
The Knife

**The Knife** on ruotsalainen veljen ja siskon muodostama elektropop-yhtye. The Knifessa toimivat Olof Dreijer ja Karin Dreijer Andersson, joilla on myös oma levy-yhtiö, Rabid Records. Sisarukset ovat tehneet musiikkia yhdessä vuodesta 1999. Tukholmassa perustettu yhtye ei juurikaan tee julkisia esiintymisiä ja on promootiokuvissaan yleensä maskeissa.

The Knife voitti parhaan popyhtyeen Grammis-palkinnon vuonna 2003, mutta boikotoi palkintogaalaa lähettämällä sinne kaksi gorilloiksi pukeutunutta, Unfucked Pussy -nimisen taideryhmän edustajaa. Yhtye teki tämän protestina musiikkialan miesvaltaisuutta vastaan.

## Diskografia
### Albumit
* *[[The Knife (albumi)|The Knife]]* (2001)
* *[[Deep Cuts]]* (2003)
* *[[Hannah med H Soundtrack]]* (2003)
* *[[Silent Shout (The Knifen albumi)|Silent Shout]]* (2006)
* *[[Shaking the Habitual]]* (2013)

### Yhdessä Mt. Simsin ja Planningtorockin kanssa

* *[[Tomorrow, In a Year]]* (2010)

### Singlet
* Afraid of You (2000)
* N.Y. Hotel (2001)
* Got 2 Let U (2002)
* Nedsvärtning (2002)
* Heartbeats (2002)
* You Take My Breath Away (2003)
* Pass This On (2003)
* Handy-Man (2003)
* Silent Shout (2006)
* Marble House (2006)
* We Share Our Mother's Health (2006)
* Like a Pen (2006)
* Christmas Reindeer (2006)
* Seeds (2010)
* Full of Fire (2013)
* A Tooth for an Eye (2013)
* Raging Lung (2013)
* Let's Talk About Gender Baby, Let's Talk About You and Me (2013)
* Without You My Life Would Be Boring (2014)
* För alla namn vi inte får använda (2014)

## Aiheesta muualla
* Virallinen kotisivu 
* Yhtyeen haastattelu MyVillage.comissa
Pigma Dengar

on kuvitteellinen hahmo, joka esiintyy *[[Star Fox]]* -sarjan peleissä. 

Pigma työskenteli nuorena Star Fox -ryhmässä. Pigma sai tehtäväkseen tiedustella Venom-planeettaa Andross-ystäviensä Peppy Haren ja James McCloudin kanssa. Jamesin ja Peppyn ikäväksi yllätykseksi Pigma petti heidät ja liittyi Androssin puolelle. Pigma tappoi Jamesin, mutta Peppy selvisi hengissä. Pigma liittyi myöhemmin Star Wolf -joukkioon, jonka muita jäseniä ovat Wolf O’Donnell, Leon Powalski, sekä Andrew Oikonny. 

Star Wolf yllättää joskus pelaajan *[[Lylat Wars]]* -pelissä. Tällöin Pigma yrittää tuhota Peppyn, sillä hän ei saanut tapettua Peppyä, kun James kuoli.

Koska Pigmasta tuli yhä ahneempi, Wolf erotti Pigman Star Wolfista. Tällöin Pigma alkoi toimia yksin, joka kostautui, kun Pigma sai surmansa *[[Star Fox: Assault]]issa*.
Lugano

**Lugano** on kaupunki Etelä-Sveitsissä Luganojärven rannalla Italian rajan läheisyydessä. Se on Ticinon kantonin suurin kaupunki. Asukkaita kaupungissa on noin 63&nbsp;000, joista suurin osa puhuu italiaa.

Sveitsin italiankielinen yliopisto sijaitsee pääosin Luganossa, osittain myös Mendrisiossa.

Lugano on talouselämän keskus. Kaupungissa on useita museoita sekä muita nähtävyyksiä. Luganon lentoasema sijaitsee kaupungin länsipuolella, naapurikuntien, lähinnä Agnon alueella.

Luganossa järjestettiin maailman ensimmäinen Eurovision laulukilpailu vuonna 1956.

## Lähteet

## Aiheesta muualla
*Luganon matkailusivut
William Hamilton

**William Hamilton** voi viitata seuraaviin henkilöihin:

* William Hamilton (1665–1751), skotlantilainen runoilija
* William Hamilton (1730–1803), brittiläinen diplomaatti, arkeologi ja geologi
* William Hamilton (1751–1801), brittiläinen taidemaalari
* William Hamilton (1788–1856), skotlantilainen filosofi
* William Hamilton (1883–1955), yhdysvaltalainen pikajuoksija ja olympiavoittaja
* William Hamilton (1893–1942), yhdysvaltalainen leikkaaja
* William Rowan Hamilton (1805–1865), irlantilainen matemaatikko
* William Donald Hamilton (1936–2000), brittiläinen biologi.
Valehtelija

**Valehtelija** on Nylon Beatin kolmas suomenkielinen albumi. Se on myydyin Nylon Beatin albumeista ja se meni suoraan Suomen virallisen listan ykköseksi. Albumia on myyty yli platinarajan. Albumilta julkaistiin singlet "Viimeinen", "Seksi vie ja taksi tuo" ja "Ainut jonka sain". Kappaleista "Viimeinen" ja "Seksi vie ja taksi tuo" on kuvattu videot. Albumi nousi Suomen virallisen listan sijalle 7.

Kappaleet ovat Risto Asikaisen ja Sipi Castrénin eli Ilkka Vainion käsialaa. Sävellykset ovat yksin Asikaisen ja sanoitukset ovat molempien tekemiä.

## Kappaleet
#Ainut jonka sain – 4.02
#Viimeinen – 3.42
#Valehtelija – 3.59
#Liikaa – 3.50
#Patteri – 3.55
#Mies – 3.24
#Jonain päivänä – 4.23
#Paikka palaa – 4.01
#Seksi vie ja taksi tuo – 3.35
#Koditon – 4.18
#Adios – 4.31
#Mies (Deep Club Mix) – 5.22

## Vierailevat muusikot
* Anssi Nykänen – rummut
* Harri Rantanen – basso
* Vesa Anttila – kitarat
* Stiina Jean – taustalaulu
* Risto Asikainen – kosketinsoittimet

## Aiheesta muualla
* Valehtelija Discogsissa 

## Lähteet
Ingolstadt

**Ingolstadt** on kaupunki Tonavan varrella Baijerissa, Saksassa. Vuoden 2011 väestönlaskennassa siellä oli 124&nbsp;927 asukasta. Kaupungin pinta-ala on 85,4 neliökilometriä ja asukastiheys 743 as./km². 

Salaperäinen Illuminati- eli Baijerin valaistuneet -ryhmittymä perustettiin Ingolstadtissa.

Ingolstadtissa sijaitsee muun muassa goottilainen kirkko 1400-luvulta. Vuonna 1472 perustettu Ingolstadtin yliopisto muutti pois kaupungista Landshutiin vuonna 1800 ja edelleen Müncheniin vuonna 1826.

## Talous
Ingolstadt tunnetaan nykyisin Audin kotikaupunkina ja valmistuspaikkana. Siellä on myös petrokemian teollisuutta. Kaupungista on öljyputket Genovaan ja Triesteen Italiassa sekä Ranskan Marseilleen. Maakaasuputki ulottuu Tšekin puolelle.

## Ystävyyskaupungit
* Kirkcaldy, Skotlanti
* Grasse, Ranska
* Carrara, Italia
* Murska Sobota, Slovenia 
* Kragujevac, Serbia 
* Manisa, Turkki
* Opole, Puola
* Keskinen alue, Moskova, Venäjä

## Lähteet

## Aiheesta muualla
Extreme

**Extreme** voi tarkoittaa
* Extreme-urheilua
* Extreme-yhtyettä
* Nylon Beatin albumia *[[Extreme (albumi)|Extreme]]*
* PlayStation 3 -pelikonsolin Extreme-peliä
* Extreme Records -levy-yhtiötä
Color TV Game

**Color TV Game** on Nintendon konsolisarja, jonka ensimmäinen osa Color TV Game 6 julkaistiin vuonna 1977. Se sisältää kuusi eri variaatiota *[[PONG]]*-pelistä. Pelaajat liikuttelevat mailojaan kierrettävillä nupeilla, jotka ovat kiinni koneessa. Ensimmäinen konsoli oli menestys Japanissa ja myi yli miljoona kappaletta. 

Vuonna 1978 Nintendo julkaisi uuden osan, Color TV Game 15:n, joka sisälsi kaksi johdollista ohjainta ja 15 eri versiota Pongista. CTG 15 myi yli miljoona kappaletta. Samana vuonna julkaistiin Color TV Racing 112, ylhäältäpäin kuvattu ajopeli, joka sisälsi ratin ja vaihdetangon. Vaihtoehtoisesti moninpeliin pystyi käyttämään kahta tavallista pienempää ohjainta.

Vuonna 1979 julkaistiin Color TV Block Kusure, joka oli Atarin *[[Breakout (kolikkopeli)|Breakout]]*-peliin perustuva yksinpeli. Kuten CTG 6:ssa, peliä ohjattiin laitteeseen kiinnitetyllä ohjaimella. Laitteen ulkoisesta suunnittelusta vastasi Shigeru Miyamoto, ja se oli yksi hänen ensimmäisistä tehtävistään sen jälkeen, kun hän tuli Nintendolle töihin vuonna 1977.

Computer TV Game, käännös Nintendon kolikkopelistä *[[Computer Othello]]*, oli viimeinen kasetiton Nintendon konsoli, ja se julkaistiin Japanissa vuonna 1980. 

## Kuvia

File:Nintendo Color TV game 6 (Cut out).jpg|Color TV-Game 6 (model CTG-6V)
File:Color TV-Game 15 (Cut out).jpg|Color TV-Game 15 (model CTG-15S)
File:TVGame15.jpg|Color TV-Game 15 (model CTG-15V)
File:NintendoTvBlockKuzushi.jpg|Color TV Block Kuzushi
File:Nintendo - Color TV Racing 112.jpg|Color TV Racing 112
File:Nintendo-TV-Game-Computer.jpg|Computer TV game


## Viittaukset videopeleissä

**[[Warioware, Inc.: Minigame Mania]]*ssa on minipeliversio *Color TV Racing 112*:sta. 
***issa on minipeliversio *Color TV Game 6*:sta.

## Lähteet

## Aiheesta muualla
*Nintendo Database Archive.orgissa
Treatise Concerning the Principles of Human Knowledge

**A Treatise Concerning the Principles of Human Knowledge** on irlantilaisen empiristifilosofi George Berkeleyn vuonna 1710 kirjoittama filosofinen tutkielma. Teos pyrkii ensisijaisesti kumoamaan Berkeleyn aikalaisen John Locken väitteet koskien ihmisen havaintoaistien luonnetta. Sitä pidetään hänen toisena pääteoksenaan teoksen *[[Three Dialogues Between Hylas and Philonous]]* ohella.

Sekä Locke että Berkeley katsoivat, että oli olemassa ulkopuolinen todellisuus, ja tämä todellisuus saa aikaan ihmisen mielessä olevat ideat. Berkeley kuitenkin katsoi, että tämä ulkopuolinen todellisuus koostui pelkästään ideoista. Berkeley teki tämän ehdottamalla, että ”ideat voivat muistuttaa vain ideoita” &mdash; niinpä ihmisten mielissä olevat ideat saattoivat muistuttaa vain toisia ideoita, eivät aineellisia olioita, ja siksi ulkopuolinen todellisuus ei koostunut aineellisesta muodosta vaan ideoista. Tämä maailma sai logiikan ja säännöllisyyden joltain muulta voimalta, jonka Berkeley pyrki todistamaan Jumalaksi.

Berkeley oli hyvin uskonnollinen ja hänestä tuli myöhemmin Cloynen hiippakunnan piispa. Tutkielman ehdotus siitä, että maailma koostui pelkästään ideoista joita ohjasi kaikkivaltias voima, oli Berkeleyn vaihtoehto tuohon aikaan suositulle lockelaiselle empirismille, jonka Berkeley katsoi johtavan epäilyyn. 

## Aiheesta muualla

* George Berkeley: ''Treatise Concerning the Principles of Human Knowledge'' 
* George Berkeley: ''Treatise Concerning the Principles of Human Knowledge''